বিশেষজ্ঞদের উদ্বেগ : বিশিষ্ট আইনজীবী ও সংবিধান বিশেষজ্ঞ ড. শাহদীন মালিক কালের কণ্ঠকে বলেন, ‘আইসিটি আইনটি নতুন মোড়কে ডিজিটাল সিকিউরিটি আইনে রূপান্তরিত করা হচ্ছে। শুনেছি নতুন আইনে ৩২ ধারায় গুপ্তচরবৃত্তির অপরাধের কথা বলা হয়েছে। আসলে এটিকে গণমাধ্যমকে উদ্দেশ্য করে করা হয়েছে। আইসিটি আইনে এত দিন সাংবাদিক বা গণমাধ্যমকে সরাসরি ধরার ব্যবস্থা ছিল। এখন একটু ঘুরিয়ে-ফিরিয়ে সেই ব্যবস্থাকে আরো জোরালো করার উদ্যোগ নেওয়া হয়েছে।’ তিনি আরো বলেন, ‘নতুন এ আইনের খসড়া তৈরির সময় কোনো গণমাধ্যমকর্মীর মতামত নেওয়া হয়েছে কি না, সন্দেহ আছে। আর খসড়া চূড়ান্ত হওয়ার আগে গণমাধ্যমকর্মীরা কেন খসড়াটি দেখার জন্য জোরালো দাবি জানালেন না, এটিও আমার প্রশ্ন।’